آرتھر ایشکن

آرتھر ایشکن  (2 ستمبر 1922ء- 2020ء) امریکی سائنس دان تھے۔ وہ بیل لیب اور لیوسنٹ ٹیکنالوجیز میں کام کرتے رہے ہیں۔ آرتھر کوکئی شعبہ جات کا بانی قرار دیا جاتا ہے جن میں بصری چمٹے نمایاں ہیں۔ اسی شعبہ میں تحقیق پر انہیں نوبل انعام برائے طبعیات 2018 دیا گی۔وہ نیوجرسی کے علاقے رمسن میں رہائش پزیر ہیں۔

ایشکن نے 1960 کی دہائی میں اپنے تحقیقی کام کا آغاز کیا۔ لیزر ان کی تحقیقات کا اصل موضوع تھا۔ 1986 میں انہوں نے بصری چمٹہ ایجاد کیا۔انہوں نے بصری پھندا بھی ایجاد کیا جس کی مدد سے ایٹم، مالیکیول اور خلیات میں تبدیلیاں کی جاسکتی ہیں۔انہوں تابکاری دباؤ کا مظہر دریافت کیا جس کی وجہ سے مادی اجسام کو حرکت دی جاسکتی ہے

ابتدائی زندگی 
آرتھر نیویارک کے علاقے بروکلین میں پیدا ہوئے  اور جیمز میڈیسن ہائی اسکول سے 1940 میں گریجوئشن مکمل کی۔

ان کے والدین کا نا م ایزاڈور اور اینا ایشکن تھا۔ ان کے بھائی جولیس ایشکن بھی طبعیات دان تھے جبکہ ان کی ایک بہن رتھ کا نو عمری میں انتقال ہو گیا تھا  Iان کا خاندان یہودی مذہب سے تعلق رکھتا تھا جس  کا بنیادی تعلق اوڈیسا (موجودہ یوکرائن۔ سابقہ روس) سے تھا ایزاڈور 18 سال کی عمر میں امریکا ہجرت کر آئے تھے۔ اینا جو ایزا ڈور سے پانچ برس چھوٹی تھیں کا تعلق بھی اسی علاقے سے تھا۔ا نہوں نے بروکلین میں 983 ای گلی نمبر 27 میں رہائش رکھی ایزا ڈور نے 139 ڈیلنسے مین ہیٹن میں دندان سازی کی دکان کھولی۔ امریکا آنے کے دس سال بعد انہیں یہاں کی شہریت مل گئی

تعلیم 
ارتھر نے کولمبیا یونیورسٹی سے تعلیم حاصل کی جہاں وہ کولمبیا ریڈی ایشن لیبارٹری میں ٹیکنیشن کے طور پر کام کرتے رہے۔یہ ادارہ امریکی فوج کے ریڈار نظام کے لیے میگناٹورز بناتا تھا۔ وہ دوسری جنگ عظیم میں ریزرو فوجیوں کی فہرست میں بھی رہے۔اس عرصے میں ایشکن نے کم از کم تین نوبل انعام یافتہ سائنس دانوں سے تعلیم حاصل کی۔

ایشکن نے کولمبیا یونیوسٹی سے طبعیات میں بی ایس  مکمل کیا جس کے بعد وہ کارنیل یونیورسٹی چلے گئے جہاں انہوں نے جوہری طبعیات کی تعلیم حاصل کی۔ان کے بھائی جولیس ایشکن مین ہیٹن منصوبے میں شامل رہے۔ انہوں نے آرتھر کو ہنس بیتھ، رچرڈ فائن مین اور دیگر نامور اساتذہ سے متعارف کرایا

انہوں نے 1952 میں کارنیل یونیورسٹی سے پی ایچ ڈی کی ڈگری حاصل کی اور اس کے بعد بیل لیب میں ملازمت شروع کی جہاں کے لیے سڈنی ملمین نے شفارش کی تھی۔ ملمین کولمبیا یونیورسٹی میں ان کے سپروائز رہے تھے

ملازمت 
بیل لیب میں ملازمت کے دوران میں آرتھر نے 1960 میں خرد امواج پر تحقیقی کام کیا اور اس کے بعد شعبہ تبدیل کرکے لیزر میں چلے گئے۔ وہاں انہوں نے غیر خطی لیزر، بصری ریشوں، پیرا میٹرک آسیلیٹر اور پیرا میٹرک ایمپلی فائر پر درجنوں تحقیقی پرچے لکھے۔1960 کی دہائی میں وہ ضیا انعطافی اثر اور فشار برقی قلم نگاری کے دریافت کنندگان میں شامل تھے۔

آرتھر نے ایٹمی پھندوں اور ان کے ٹھنڈا کرنے کے اصولوں کو وضع کیا۔ یہ بہت بنیادی نوعیت کا کام تھا جسے بعد میں سٹیون چو نے آگے بڑھایا۔ چو کو 1997 میں طبعیات کا نوبل انعام دیا گیا۔

آرتھر ایک سرگرم شخصیت تھے۔ انہیں آپٹیکل سوسائٹی آف امریکا، امیریکن فزیکل سوسائٹی اور انسٹی ٹیوٹ آف الیکٹریکل  اینڈ الیکٹرانکس انجینئرز کی رکنیت دی گئی۔وہ 1992 میں بیل لیب سے ریٹائرڈ ہو گئے۔ ان کے نام پر 47 پیٹنٹ ہیں۔انہیں 2003 میں جوزف کیتھلے انعام برائے ایڈوانس میرمنٹ سائنسز دیا گیا۔ 2004 میں ہاروے انعام ملا۔ اسے پہلے 1984 میں نیشنل اکیڈمی آف انجینئرز اور 1996 میں نیشنل اکیڈمی آف سائنسز کی جانب سے انعامات دیے گئے۔ 2013 میں انہیں ہال آف فیم برائے قومی موجدین میں شامل کیا گیا

بصری چمٹوں کے علاوہ وہ ضیائی انعطاف، ثانوی موسیقائی پیداوار اور غیر خطی بصریات میں بھی مہارت رکھتے تھے۔

ان کی تحقیق ک بنیاد پر خرد بصری تدوین، بوس آئن سٹائن  ٹھنڈک جس کی مدد سے ایٹم بھاپ میں تبدیل ہو کر سرد ترین کائناتی درجہ حرارت پر آجاتے ہیں اور موٹر مالیکیولز کی مزید تحقیق کی گئی ہے۔

حوالہ جات 

1922ء کی پیدائشیں
امریکی نوبل انعام یافتہ
امریکی طبیعیات دان
بصریاتی طبیعیات دان
جامعہ کولمبیا کے فضلا
دوسری جنگ عظیم کی امریکی عسکری شخصیات
ریاستہائے متحدہ کی قومی اکادمی برائے سائنس کے ارکان
کورنیل یونیورسٹی کے فضلا
کولمبیا کالج (نیو یارک) کے فضلا
نوبل انعام برائے طبیعیات وصول کنندہ
نیشنل اکیڈمی آف انجینئرنگ ریاستہائے متحدہ کے اراکین
نیشنل اکیڈمی آف انجینئری ریاستہائے متحدہ کے اراکین
یہودی موجدین
روسی یہودی نژاد امریکی شخصیات